Turquoise หรือสีฟ้าใส เทรนด์สีที่กำลังมาแรงที่สุดในวงการแฟชั่นโลกปี 2010
บรรดาผู้เชี่ยวชาญ และผู้ชื่นชอบด้านแฟชั่นต่างพากันลงความเห็นถึงเทรนด์ที่กำลังมาแรงใน พศ.หน้า โดยสีที่คาดว่าจะมาแรงที่สุดในวงการแฟชั่นโล
บริษัท Pantone ซึ่งเป็นบริษัทสำรวจความนิยมด้านสีในแวดวงแฟชั่น และของตบแต่งบ้าน เลือกให้สีฟ้าอมเขียวเหมือนสีน้ำทะเล ที่เรียกว่าสีเทอร์คอยซ์เป็นสีประจำปี 2010 นะครับซึ่งก็เป็นไปตามความเห็นของนักออกแบบเสื้อผ้าชื่อดังหลายต่อหลายคน เช่น คุณ JaneSchoenborn ผอ.ฝ่ายออกแบบของ LillyPulitzer ที่ให้ความเห็นว่า สีเทอร์คอยซ์เป็นสีที่สามารถดึงดูดความสนใจของคนทุกคนและทำให้ทุกคนนึกไปถึงสิ่งเดียวกัน นั่นคือ การได้ไปพักผ่อนริมทะเลที่ไหนสักแห่งใต้ท้องฟ้าสีคราม หาดทรายสีขาว และน้ำทะเลสีฟ้าใส สีเทอร์คอยซ์เป็นส่วนผสมอย่างลงตัวของสองสีคือสีฟ้าและสีเขียว โดยสีฟ้านั้นแสดงให้เห็นถึงการเชิญชวนและความสงบเย็นในขณะที่สีเขียวเป็นตัวแทนของความมีชีวิตชีวา และความสดใส คุณ Leatrice Eiseman ผอ.บริหารของ Pantone Color บอกว่าที่เลือกสีเทอร์คอยซ์ก็เพราะปัจจุบันผู้คนต่างกระหายจะได้หลบไปพักผ่อน และเติมพลังหลังจากผ่านการทำงานอย่างหนักมาตลอดปี 2009 ซึ่งเป็นปีที่เศรษฐกิจโลกย่ำแย่โดยสีที่ Pantone เลือกให้เป็นสีประจำปี 2009 นั้น ได้แก่สีเหลืองสดเหมือนดอกของต้นไมยราบ ซึ่งเป็นตัวแทนของความหวังและการมองโลกในแง่ดีแต่ในขณะนี้เศรษฐกิจเริ่มกระเตื้องขึ้นแล้ว และคนส่วนใหญ่กำลังมองไปถึงการพักผ่อน ตามชายหาดนั่นคือที่มาของสีเทอร์คอยซ์ ทางด้านคุณ Charlotte Moss นักออกแบบตกแต่งภายใน เสริมว่า สีเทอร์คอยซ์เข้าได้กับหลายเฉดสีไม่ว่าจะเป็นสีขาว เทา น้ำเงินหรือดำ เป็นสีที่ยืดหยุ่นได้ดี และมีความเป็นสากลและว่าในหลายๆวัฒนธรรม สีเทอร์คอยซ์หมายถึงการปกป้อง ดังจะเห็นได้จากที่มีการนำหินสีเทอร์คอยซ์มาทำเป็นอัญมณีตลอดจนเครื่องลางนำโชคนอกจากนี้ สถานบำรุงสุขภาพหรือสปาจำนวนมากยังใช้สีเทอร์คอยซ์นี้เป็นสีตบแต่งร้านซึ่งหมายถึงการบำบัดรักษาได้ด้วย เช่นเดียวกับแนวคิดนำสีในสปามาสู่บ้านของคุณ KristinMartin ผู้จัดการฝ่ายยี่ห้อสินค้าของบริษัทผลิตเครื่องใช้ในครัว LeCreuset ที่ระบุว่า แม้สีเทอร์คอยซ์จะเป็นสีสว่างแต่ก็ไม่จัดจ้านแสบตาและเวลานี้ผลิตภัณฑ์สีสีเทอร์คอยซ์กำลังได้รับความนิยมมากขึ้นเรื่อยๆ สำหรับคุณ Tommy Hilfiger นักออกแบบเสื้อผ้าชื่อดังก็กำลังหลงใหลในสีเทอร์คอยซ์จนถึงกับต้องเดินทางไปยังทะเลแถวแคริบเบียนและอีกหลายแห่งทั่วโลกเพื่อหาแรงบันดาลใจในการออกแบบเสื้อผ้าและอัญมณีชุดใหม่ล่าสุด อย่างไรก็ตามดีไซน์เนอร์ผู้นี้แนะนำว่าสีเทอร์คอยซ์หรือสีฟ้าอมเขียวนั้นดูจะเหมาะกับสุภาพสตรีมากกว่าแต่หากคุณผู้ชายต้องการจะใส่สีโทนฟ้า Tommy Hilfiger บอกว่าควรใส่สีฟ้าอ่อนๆ หรือสีน้ำเงินเข้มจะดีกว่า